text: AC Horsens sælger angriber til Sønderjyske
  04 september 2012 kl. 08.01
  Efter salget af Antipas skal hullet lukkes med en angriber, som Sønderjyske køber i Horsens.
  Sønderjyske har købt angriberen Kenan Hajdarevic fra AC Horsens.
  Kenan Hajdarevic glæder sig til tilværelsen i SønderjyskE.
  - Jeg har udviklet mig meget som spiller i AC Horsens, hvor vi i min tid i klubben har haft et stabilt og godt hold. Alt i alt har det været en positiv oplevelse, men jeg har efterspurgt mere spilletid, og det har jeg gode chancer for at få i Sønderjyske specielt efter salget af Antipas, siger Kenan Hajdarevic til Horsens Folkeblad.
  